Βασιλικό Κοιμητήριο του Φρόγκμορ

Το Βασιλικό Κοιμητήριο τού Φρόγκμορ, αγγλ.: Royal Burial Ground, Frogmore, είναι ένα νεκροταφείο, που χρησιμοποιείται από τη βρετανική βασιλική οικογένεια. Καθαγιασμένο στις 23 Οκτωβρίου 1928 από τον επίσκοπο της Οξφόρδης, βρίσκεται δίπλα στο Βασιλικό Μαυσωλείο, το οποίο κτίστηκε το 1862 για να στεγάσει τον τάφο της βασίλισσας Βικτωρίας και τού πρίγκιπα Αλβέρτου. Ο ταφικός χώρος βρίσκεται στο κτήμα Φρόγκμορ εντός του Χόουμ Παρκ στο Ουίνδσορ, στην αγγλική κομητεία Μπέρκσιρ.

Περιγραφή 
Ο ταφικός χώρος ιδρύθηκε, επειδή η Βασιλική Κρύπτη κάτω από το παρεκκλήσιο τού Αγ. Γεωργίου γέμιζε. Μέχρι το 1928, είχαν γίνει 23 ενταφιασμοί από το 1810.  Ο βασιλιάς Γεώργιος Ε΄ επέτρεψε να κατασκευαστεί ο ταφικός χώρος, με την πρόθεση ότι στο μέλλον μόνο οι Βρετανοί ηγεμόνες και εκείνοι που βρίσκονται στην άμεση γραμμή διαδοχής, θα θάβονται στη Βασιλική Κρύπτη. 

Πολλά μέλη της βασιλικής οικογένειας, γενικά εκτός από τους ηγεμόνες και τις συζύγους τους, έχουν ενταφιαστεί στο Βασιλικό Κοιμητήριο, μεταξύ των οποίων και τα παιδιά της βασίλισσας Βικτώριας (η πριγκίπισσα Ελένη, 1846–1923· ο πρίγκιπας Αρθούρος, 1850–1942· η πριγκίπισσα Λουίζα, 1848 –1939) και ένας μονάρχης: ο Eδουάρδος Η΄, 1894–1972. Στους διπλανούς κήπους Φρόγκμορ βρίσκεται το Μαυσωλείο της δούκισσας τού Κεντ, που κτίστηκε το 1861 για τη Βικτώρια, μητέρα της βασίλισσας Βικτωρίας.

Ταφές

Ταφές τού 1928: ανακομιδές από το παρεκκλήσιο του Αγ. Γεωργίου 

Μερικά μέλη της βρετανικής βασιλικής οικογένειας μεταφέρθηκαν και τάφηκαν εκ νέου σε αυτό το Κοιμητήριο το 1928, έχοντας προηγουμένως ενταφιαστεί στη Βασιλική Κρύπτη στο παρεκκλήσιο τού Αγ. Γεωργίου.

 1928 Χάραλντ πρίγκιπας τού Σλέσβιχ-Χόλσταϊν (1876–1876), γιος της Ελένης πριγκίπισσας τού Ηνωμένου Βασιλείου (3ης κόρης της βασίλισσας Βικτωρίας). Ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου, έως ότου μεταφέρθηκε στο Βασιλικό Κοιμητήριο στα τέλη Οκτωβρίου 1928. Το φέρετρό του βρίσκεται στον ίδιο τάφο με αυτό της μητέρας του.
 1928 Φραγκίσκος πρίγκιπας τού Τεκ (1870–1910), αδελφός της βασίλισσας Μαίρης τού Τεκ. Κηδεύθηκε στο παρεκκλήσιο τού Αγ. Γεωργίου στις 5 Νοεμβρίου 1910, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου και μεταφέρθηκε στο Βασιλικό Κοιμητήριο στα τέλη Οκτωβρίου 1928.
 1928 Λουίζα-Μαργαρίτα, δούκισσα τού Κόνωτ (1860–1917), σύζυγος τού πρίγκιπα Αρθούρου, δούκα τού Κόνωτ (3ου γιου της βασίλισσας Βικτωρίας). Αποτεφρώθηκε το βράδυ της 18ης Μαρτίου 1917 στο Κρεματόριο Γκόλντερς Γκρην ως το πρώτο μέλος της βασιλικής οικογένειας που αποτεφρώθηκε. Η στάχτη τοποθετήθηκε σε ένα δρύινο φέρετρο για κηδεία στο παρεκκλήσιο τού Αγ. Γεωργίου στις 19 Μαρτίου 1917, και στη συνέχεια τοποθετήθηκε στη Βασιλική Κρύπτη στο παρεκκλήσιο τού Αγ. Γεωργίου . Μεταφέρθηκε στο Βασιλικό Κοιμητήριο στα τέλη Οκτωβρίου 1928.
 1928 Χριστιανός πρίγκιπας τού Σλέσβιχ-Χόλσταϊν (1831–1917), σύζυγος της Ελένης πριγκίπισσας τού Ηνωμένου Βασιλείου (3ης κόρης της βασίλισσας Βικτωρίας). Κηδεύθηκε στο παρεκκλήσιο τού Αγ. Γεωργίου την 1η Νοεμβρίου 1917, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγίου Γεωργίου. Μεταφέρθηκε στο Βασιλικό Κοιμητήριο στα τέλη Οκτωβρίου 1928.
 1928 Λεοπόλδος λόρδος Mαουντμπάτεν (1889–1922), γιος της Βεατρίκης πριγκίπισσας τού Ηνωμένου Βασιλείου (5ης κόρης της βασίλισσας Βικτώριας), συζύγου τού πρίγκιπα τού Μπάτενμπεργκ. Κηδεύθηκε στο παρεκκλήσιο τού Αγ. Γεωργίου την 1η Μαΐου 1922, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου. Μεταφέρθηκε στο Βασιλικό Κοιμητήριο στα τέλη Οκτωβρίου 1928.
 1928 Ελένη πριγκίπισσα τού Ηνωμένου Βασιλείου (1846–1923), 3η κόρη της βασίλισσας Βικτωρίας, σύζυγος τού Χριστιανού πρίγκιπα τού Σλέσβιχ-Χόλσταϊν. Κηδεύτηκε στο παρεκκλήσιο τού Αγ. Γεωργίου στις 15 Ιουνίου 1923, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου. Μεταφέρθηκε στο Βασιλικό Κοιμητήριο στα τέλη Οκτωβρίου 1928.
 1928 Aδόλφος 1ος μαρκήσιος τού Κέιμπριτζ (1868–1927), πρώην πρίγκιπας τού Tεκ, 1ος αδελφός της βασίλισσας Mαίρης και σύζυγος της Μαργαρίτας μαρκησίας τού Κέιμπριτζ. Η κηδεία στο παρεκκλήσι του Αγίου Γεωργίου στις 29 Οκτωβρίου 1927, στη συνέχεια ενταφιάστηκε στη Βασιλική Κρύπτη στο Παρεκκλήσι του Αγίου Γεωργίου. μεταφέρθηκε στο Βασιλικό Ταφικό Χώρο στα τέλη Οκτωβρίου 1928. Το φέρετρό του βρίσκεται στον ίδιο τάφο με αυτό της συζύγου του.
 1928 Ρούπερτ υποκόμης Τρέματον (1907–1928), γιος του Aλεξάνδρου 1ου κόμη τού Άθλοουν, 3ου αδελφού της βασίλισσας Μαίρης. Κηδεύτηκε στο παρεκκλήσιο τού Αγ. Γεωργίου στις 19 Απριλίου 1928, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου. μεταφέρθηκε στο Βασιλικό Κοιμητήριο στα τέλη Οκτωβρίου 1928.

Ταφές των ετών 1929–1949 

 1929 Mαργαρίτα μαρκησία τού Κέιμπριτζ (1873–1929), σύζυγος του Αδόλφου 1ου μαρκησίου τού Κέιμπριτζ (2ου αδελφού της βασίλισσας Μαίρης). Κηδεύτηκε στο παρεκκλήσιο τού Αγ. Γεωργίου στις 30 Μαρτίου 1929, στη συνέχεια ενταφιάστηκε στο Βασιλικό Κοιμητήριο. Το φέρετρό της βρίσκεται στον ίδιο τάφο με αυτό τού συζύγου της.
 1935 Βικτώρια πριγκίπισσα τού Ηνωμένου Βασιλείου (1868–1935), 2η κόρη τού βασιλιά Εδουάρδου Ζ΄. Κηδεύτηκε στο παρεκκλήσιο τού Αγ. Γεωργίου στις 7 Δεκεμβρίου 1935, στη συνέχεια ενταφιάστηκε στο Βασιλικό Κοιμητήριο στις 8 Ιανουαρίου 1936.
 1938 Αρθούρος πρίγκιπας τού Κόνωτ (1883–1938), γιος τού Αρθούρου δούκα τού Κόνωτ (3ου γιού της βασίλισσας Βικτωρίας) και σύζυγος της Αλεξάνδρας 2ης δούκισσας τού Φάιφ (κόρης της Λουίζας, 1ης κόρης τού Εδουάρδου Ζ΄). Πρώην γενικός κυβερνήτης της Νότιας Αφρικής. Κηδεύτηκε στο παρεκκλήσιο τού Αγ. Γεωργίου στις 16 Σεπτεμβρίου 1938, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου. Μεταφέρθηκε στο Βασιλικό Κοιμητήριο στις 22 Σεπτεμβρίου 1938.
 1940 Λουίζα δούκισσα του Αργκάυλ (1848–1939), (4η κόρη της βασίλισσας Βικτωρίας), συζύγου τού 9ου δούκα του Αργκάυλ. Αποτεφρώθηκε στο Κρεματόριο Γκόλντεν Γκρην. Η τέφρα τοποθετήθηκε σε ένα δρύινο φέρετρο για την κηδεία στο παρεκκλήσιο τού Αγ. Γεωργίου στις 12 Δεκεμβρίου 1939, και στη συνέχεια τοποθετήθηκαν στη Βασιλική Κρύπτη στο παρεκκλήσιο τού Αγ. Γεωργίου. Μεταφέρθηκε στο Βασιλικό Κοιμητήριο στις 13 Μαρτίου 1940.
 1942 Αρθούρος δούκας τού Κόνωτ & Στράθερν (1850–1942), 3ος γιος της βασίλισσας Βικτωρίας. Πρώην γενικός κυβερνήτης του Καναδά. Κηδεύτηκε στο παρεκκλήσιο τού Αγ. Γεωργίου στις 23 Ιανουαρίου 1942, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου. Μεταφέρθηκε στο Βασιλικό Κοιμητήριο στις 18 Μαρτίου 1942.
 1948 Ελένη-Βικτώρια πριγκίπισσα τού Σλέσβιχ-Χόλσταϊν (1870–1948), κόρη της Ελένης πριγκίπισσας τού Ηνωμένου Βασιλείου (3ης κόρης της βασίλισσας Βικτωρίας). Κηδεύτηκε στο παρεκκλήσιο τού Αγ. Γεωργίου στις 17 Μαρτίου 1948, στη συνέχεια ενταφιάστηκε στο Βασιλικό Κοιμητήριο.

Ταφές των ετών 1950–1979 

 1956 Μαρία-Λουίζα πριγκίπισσα τού Σλέσβιχ-Χόλσταϊν (1872–1956), κόρη τού Χριστιανού πρίγκιπα τού Σλέσβιχ-Χόλσταϊν και της Ελένης πριγκίπισσας τού Ηνωμένου Βασιλείου (3ης κόρης της βασίλισσας Βικτωρίας). Κηδεύτηκε στο παρεκκλήσιο τού Αγ. Γεωργίου στις 14 Δεκεμβρίου 1956, στη συνέχεια ενταφιάστηκε στο Βασιλικό Κοιμητήριο.
 1957 Αλέξανδρος κόμης τού Αθλόουν (1874–1957), 3ος αδελφός της βασίλισσας Mαίρης και σύζυγος της πριγκίπισσας Aλίκης πριγκίπισσας τού Αθλόουν (κόρης τού Λεοπόλδου, 4ου γιου της βασίλισσας Βικτωρίας). Πρώην πρίγκιπας τού Τεκ, πρώην γενικός κυβερνήτης της Νότιας Αφρικής και πρώην γενικός κυβερνήτης τού Καναδά. Κηδεύτηκε στο παρεκκλήσιο τού Αγ. Γεωργίου στις 19 Ιανουαρίου 1957, στη συνέχεια ενταφιάστηκε στο Βασιλικό Κοιμητήριο. Το φέρετρό του βρίσκεται στον ίδιο τάφο με αυτό της συζύγου του.
 1968 Γεώργιος δούκας τού Κεντ (1902–1942), 4ος γιος τού βασιλιά Γεωργίου Ε΄, σύζυγος της Μαρίνας πριγκίπισσας της Ελλάδας. Κηδεύτηκε στο παρεκκλήσιο τού Αγ. Γεωργίου στις 29 Αυγούστου 1942, στη συνέχεια ενταφιάστηκε στη Βασιλική Κρύπτη στο παρεκκλήσιο τού Αγ. Γεωργίου. Μεταφέρθηκε στο Βασιλικό Κοιμητήριο στις 29 Αυγούστου 1968, μία ημέρα πριν από την κηδεία τής συζύγου του.
 1968 Μαρίνα πριγκίπισσα της Ελλάδας (1906–1968), σύζυγος τού προαναφερθέντος Γεωργίου δούκα τού Κεντ. Ενταφιάστηκε στο Βασιλικό Κοιμητήριο στις 30 Αυγούστου 1968.
 1972 Εδουάρδος δούκας του Ουίνδσορ (1894–1972), 1ος γιος τού βασιλιά Γεωργίου Ε΄. Είναι ο πρώην βασιλιάς Εδουάρδος Η΄. Κηδεύτηκε στο παρεκκλήσιο τού Αγ. Γεωργίου στις 5 Ιουνίου 1972, στη συνέχεια ενταφιάστηκε στο Βασιλικό Κοιμητήριο.
 1972 Γουλιέλμος πρίγκιπας τού Γκλόστερ (1941–1972), γιος τού Ερρίκου δούκα τού Γκλόστερ (3ου γιου τού Γεωργίου Ε΄). Ενταφιάστηκε στο Βασιλικό Κοιμητήριο στις 2 Σεπτεμβρίου 1972.
 1972 σερ Αλέξανδρος Ράμσεϋ (1881–1972), σύζυγος της Πατρίσιας πριγκίπισσας τού Κόνωτ. Ενταφιάστηκε στο Βασιλικό Κοιμητήριο τον Οκτώβριο του 1972.
 1974 Πατρίσια πριγκίπισσα τού Κόνωτ (1886–1974), κόρη του Αρθούρου δούκα τού Κόνωτ (3ου γιου της Βικτωρίας) και σύζυγος του σερ Αλεξάνδρου Ράμσεϋ. Ενταφιάστηκε στο Βασιλικό Κοιμητήριο τον Ιανουάριο του 1974.
 1974 Ερρίκος δούκας τού Γκλόστερ (1900–1974), 3ος γιος του βασιλιά Γεωργίου Ε΄, σύζυγος της Αλίκης δούκισσας τού Γκλόστερ. Πρώην γενικός κυβερνήτης της Αυστραλίας. Ενταφιάστηκε στο Βασιλικό Κοιμητήριο στις 14 Ιουνίου 1974.
 1975 Πάτρικ 7ος βαρόνος Πλάνκετ (1923–1975), Αυλικός, σταυλάρχης στον βασιλιά Γεώργιο ΣΤ΄ και τη βασίλισσα Ελισάβετ Β΄.  Ενταφιάστηκε στο Βασιλικό Κοιμητήριο τον Ιούνιο τού 1975.

Ταφές από το 1980 ως σήμερα 

 1981 Αλίκη κόμισσα του Αθλόουν (1883–1981), κόρη τού Λεοπόλδου (4ου γιου της βασίλισσας Βικτωρίας), συζύγου τού Αλέξανδρου Κέιμπριτζ, 1ου κόμη τού Αθλόουν. Κηδεύτηκε στο παρεκκλήσιο τού Αγ. Γεωργίου στις 8 Ιανουαρίου 1981, στη συνέχεια ενταφιάστηκε στο Βασιλικό Ταφικό Χώρο. Το φέρετρό της βρίσκεται στον ίδιο τάφο με αυτό του συζύγου της.
 1981 Γεώργιος 2ος μαρκήσιος τού Κέιμπριτζ (1895–1981), γιος του Αδόλφου 1ου μαρκήσιου τού Κέιμπριτζ (1ου αδελφού της βασίλισσας Μαίρης). Ενταφιάστηκε στο Βασιλικό Κοιμητήριο στις 23 Απριλίου 1981. Το φέρετρό του βρίσκεται στον ίδιο τάφο με αυτό τής συζύγου του.
 1986 Γουάλις δούκισσα τού Ουίνδσορ (1896–1986), σύζυγος του Εδουάρδου δούκα τού Ουίνδσορ (πρώην βασιλιά Εδουάρδου Η΄). Κηδεύτηκε στο παρεκκλήσιο τού Αγ. Γεωργίου στις 29 Απριλίου 1986, στη συνέχεια ενταφιάστηκε στο Βασιλικό Κοιμητήριο, δίπλα στον τάφο τού συζύγου της.
 1988 Ντόροθυ (1899–1988), σύζυγος τού προαναφερθέντος Γεωργίου 2ου μαρκησίου τού Κέιμπριτζ. Ενταφιάστηκε στο Βασιλικό Κοιμητήριο τον Απρίλιο του 1988. Το φέρετρό της βρίσκεται στον ίδιο τάφο με αυτό τού συζύγου της.
 1994 λαίδη Μέι Έιμπελ-Σμιθ (1906–1994), κόρη του Aλέξανδρου Κέιμπριτζ 1ου κόμη του Άθλοουν (3ου αδελφού της βασίλισσας Μαίρης) και σύζυγος του σερ Χένρυ Έιμπελ-Σμιθ. Ενταφιάστηκε στο Βασιλικό Κοιμητήριο στις 9 Ιουνίου 1994. Την ίδια εποχή τάφηκε εκεί η τέφρα τού συζύγου της. Και οι δύο είναι θαμμένοι στον ίδιο τάφο.
 1994 σερ Χένρυ Έιμπελ-Σμιθ  (1900–1993), σύζυγος της λαίδης Μέι Έιμπελ-Σμιθ και πρώην κυβερνήτης τού Κουήνσλαντ της Αυστραλίας. Η τέφρα του ενταφιάστηκε στο Βασιλικό Κοιμητήριο την ώρα της κηδείας τής συζύγου του στις 9 Ιουνίου 1994. Και οι δύο είναι θαμμένοι στον ίδιο τάφο.
 2004 Αλίκη δούκισσα του Γκλόστερ (1901–2004), σύζυγος τού Ερρίκου 1ου δούκα τού Γκλόστερ (3ου γιου τού Γεωργίου Ε΄). Κηδεύτηκε στο παρεκκλήσιο τού Αγ. Γεωργίου στις 5 Νοεμβρίου 2004, στη συνέχεια ενταφιάστηκε στο Βασιλικό Ταφικό Χώρο.
 2005 σερ Άνγκους Όγκλβυ (1928–2004), σύζυγος της Αλεξάνδρας πριγκίπισσας τού Κεντ (κόρης τού Γεωργίου δούκα του Κεντ, 4ου γιου τού Γεωργίου Ε΄). Κηδεύτηκε στο παρεκκλήσιο τού Αγ. Γεωργίου στις 5 Ιανουαρίου 2005 και στη συνέχεια ενταφιάστηκε στο Βασιλικό Κοιμητήριο.

Παλαιότερα θαμμένοι στο Βασιλικό Κοιμητήριο 

 Μαρία βασίλισσα της Γιουγκοσλαβίας (1900–1961), δισεγγονή της βασίλισσας Βικτωρίας, σύζυγος του βασιλιά Αλέξανδρου Α΄ της Γιουγκοσλαβίας. Απεβίωσε στο Λονδίνο, κηδεύτηκε στις 2 Ιουλίου 1961 και στη συνέχεια ενταφιάστηκε στο Βασιλικό Κοιμητήριο. Τα λείψανα εκτάφηκαν στις 26 Απριλίου 2013 και μεταφέρθηκαν στο Oπλένακ της Σερβίας στις 28 Απριλίου.

Δημόσια πρόσβαση 

Η Οικία Φρόγκμορ και οι κήποι του είναι συνήθως ανοιχτά για το κοινό περίπου έξι ημέρες κάθε χρόνο, συνήθως γύρω στο Πάσχα και τις αργίες του Αυγούστου.

Το Βασιλικό Κοιμητήριο μπορεί να το δει κάποιος από την περίμετρό του τις ημέρες, κατά τις οποίες οι κήποι είναι ανοικτοί στο κοινό. Το Μαυσωλείο της δούκισσας τού Κεντ μπορεί επίσης να ιδωθεί εξωτερικά, αλλά δεν είναι ποτέ ανοικτό στο κοινό.

Το Βασιλικό Μαυσωλείο, ο τόπος ανάπαυσης της βασίλισσας Βικτωρίας και τού συζύγου της πρίγκιπα Αλβέρτου, είναι δομικά ακατάλληλο και είναι κλειστό για το κοινό από το 2007. Αναφέρθηκε τον Αύγουστο του 2011 ότι οι επισκευές ενδέχεται να μην ολοκληρωθούν για άλλα δέκα χρόνια.  Το Βασιλικό Μαυσωλείο άνοιγε την πλησιέστερη Τετάρτη στα γενέθλια της Βασίλισσας Βικτώριας (αυτά είναι στις 24 Μαΐου) και περιστασιακά σε άλλες ημέρες, που οι χώροι ήταν ανοικτοί. Η αποκατάσταση τού μαυσωλείου ξεκίνησε τον Ιούνιο τού 2018, με στόχο τη δημιουργία ξηρής τάφρου γύρω του και την αντικατάσταση της οροφής, για την προστασία του από το μακροχρόνιο πρόβλημα της διείσδυσης τού νερού.

Βιβλιογραφικές αναφορές

Εξωτερικοί σύνδεσμοι 
 Βασιλικό Κοιμητήριο τού Φρόγκμορ (κοντά στο κάτω μέρος της σελίδας)